lv en lv nl hbs_lat lv lv sl lv en nl hbs_lat lv lv lv ru es lv fr en lv lv lv lv lv lv lv lv en lv lv en lv en lv en lv en lv lv en lv en lv en lv en lv lv lt lv lv lv pl nl lv sv lv lv lv lv lv lv lv fr en lv lv en lv en lv en lv en lv en lv en lv en lv en lv en lv pl lv en lv en lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Kā tikt galā ar utīm, kašķi un spalīšiem? | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Ik gadu vasaras otrajā pusē biežāk nekā citā sezonā cilvēki aptiekā jautā pretparazītu līdzekļus. Īpaši aktuāls šis jautājums ir pirms jaunā mācību gada sākuma. Uzzini, kas liecina par parazītu klātbūtni un kā no tiem atbrīvoties.
Ja laikus konstatē parazītu klātbūtni un rīkojas atbilstoši, no nevēlamajiem “apakšīrniekiem” drīz vien iespējams atbrīvoties,
Vai botas drīkst mazgāt veļasmašīnā? Atbild eksperti
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Galvas nieze – visbiežāk zonās ap ausīm un pakausī;
sakairināta āda uz kakla aizmugurējā daļā tuvāk matu līnijai;
gnīdas jeb utu oliņas, kas turas pie matiem.
Uzskatīt, ka utis nekad nemēdz iedzīvoties krāsotos vai balinātos matos, ir tikpat aplami, kā domāt, ka tām patīk vienīgi netīri un nekopti mati. Ir gluži pretēji – šie parazīti vislabāk jūtas tīros matos un visātrāk izplatās starp cilvēkiem, kuriem patīk socializēties. “Kā zināms, bērni, viens ar otru spēlējoties, visbiežāk atrodas ciešā kontaktā. Ja vienam no viņiem būs utis, diezgan droši, ka ar pedikulozi drīz vien inficēsies arī pārējie. Tāpēc vietās, kur vienkopus uzturas daudz bērnu, piemēram, vasaras nometnēs, vai, sākoties skolai, bērnudārza gaitām, utis mēdz izplatīties visātrāk,” stāsta Apotheka sertificētā farmaceite Līga Cīrule.
Ja vecāki konstatē savam bērnam šos nejaukos kukaiņus matos, ir ļoti svarīgi neklusēt, bet laikus brīdināt skolotāju vai audzinātāju. “Ja par to noklusē, tāda kautrība var kļūt par iemeslu tam, ka utis izplatītās arvien vairāk. Jo ātrāk utis sāks apkarot, jo labāk pedikulozes izplatību izdosies apturēt,” uzsver speciāliste.
Ieroči pret šo parazītu:
Nevis šķēres, bet aptiekas līdzekļi! Mūsdienās utu dēļ garās bizes meitenēm vairs nav jānogriež! Aptiekā var iegādāties līdzekļus atbilstoši vecuma grupai un vajadzībām: šampūnus, losjonus, šķīdumus, aerosolus. “Turklāt ir pieejami arī profilaktiski līdzekļi aizsardzībai pret inficēšanos ar galvas utīm. Ja zināms, ka klasē vai bērnudārza grupiņā kādam konstatētas utis, ir līdzekļi, kurus var uzsākt lietot jau profilaktiski, lai savu bērnu pasargātu,” padomu sniedz farmaceite.
Higiēna. Ja konstatētas utis, nekavējoties jānomaina gultasveļa, un tā jāmazgā 90 grādu temperatūrā, jāizžāvē, pēc tam jāizgludina, izmantojot maksimālo gludekļa karstumu. Līdzīga apstrāde būtu nepieciešama arī cepurēm, šallēm, kā arī jāveic visu ķemmju dezinfekcija, mazgājot tās karstā ūdenī.
Matu taisnotājs. Ja mati ir gari un grūti tikt galā ar gnīdām, daudzi vecāki par labu atzinuši metodi ar matu taisnotāju – vispirms matus mazgā ar aptiekā iegādātu šampūnu pret utīm, tad izžāvē un visbeidzot pa šķipsniņai apstrādā matus ar matu taisnotāju.
Augstā temperatūrā labāk var atbrīvoties no gnīdām, ko ne vienmēr izdodas uzveikt ar šampūnu pirmajā mazgāšanas reizē.
Piesardzība. Pat ja utis vienreiz konstatētas un iznīdētas, vienalga nedrīkst zaudēt modrību, jo tās mēdz atkal atgriezties. Tāpēc Līga Cīrule mudina vecākus, skolotājus un audzinātājas pievērst uzmanību bērnu uzvedībai: tiklīdz atkal bieži sāk niezēt galva, jāpārliecinās atkārtoti, vai nav jāuzsāk cīņa ar utīm.
Atkārtota pārbaude. Ja vienreiz bērnam bijušas utis, ir darīts viss, lai tās iznīdētu, pēc 10–14 dienām atkārtoti jāpārbauda bērna mati, vai kukaiņi no neiznīdētajām oliņām nav atkal izšķīlušies un savairojušies.
Visbiežāk simptomi saistīti ar kuņģa un zarnu trakta darbību (vēdera izejas pārmaiņas);
var būt slikta dūša;
nieze anālās atveres rajonā;
arī ilgstošs, nepārejošs klepus.
Kašķis. Simptomi, ārstēšana un profilakse
Bērnam tārpi! Vai visai ģimenei jālieto zāles?
Desmit interesanti fakti par utīm
Vecmāmiņas parasti zina visdažādākās tautas receptes, kā atbrīvoties no parazītiem – palīdzot gan ķirbju sēklu ēšana, gan melnās ozolpapardes ekstrakts un pat ķiploks. To visu var lietot, vien jāatceras, ka šīm metodēm nav zinātniska pamatojuma un pierādījumu. Farmaceite Līga Cīrule visām ģimenēm, kurās ir mājdzīvnieks, iesaka gādāt par spalīšu un cērmju profilaksi visa gada garumā. Arī tad, ja sava mājdzīvnieka nav, kad tuvojas mācību gada sākums, bērni bieži atgriežas no laukiem, kur iespējams viņiem bijusi saskare ar dzīvniekiem, ir ēsti nemazgāti augļi, ogas un burkāni tieši no dobes, tāpēc risks inficēties ar parazītiem ir krietni lielāks.
“Gadījumā, ja tārpi un citi parazīti iedzīvojušies, simptomi mēdz būt arī netipiski un tos viegli sajaukt ar citu slimību. Gadās, ka parazītu klātbūtne zarnu traktā var pat izraisīt asiņu un gļotu piejaukumu fēcēm. Un notiek arī otrādi – cilvēks gadiem dzīvo ar parazītiem, bet neizjūt nekādus simptomus,” norāda speciāliste.
Ja ir aizdomas par parazītu klātbūtni, jādodas pie ārsta, kurš izsniegs nosūtījumu uz fēču vai asins analīzēm, lai noteiktu parazītu klātbūtni, un, ja analīzes būs pozitīvas, varēs uzsākt pretparazītu terapiju ar recepšu medikamentiem.
Ieroči pret šiem parazītiem:
Medikamenti gan ārstēšanai, gan profilaksei. Ja parazīti konstatēti, aptiekā var iegādāties medikamentus, ar kuru palīdzību, tos pareizi lietojot, no problēmas varēs atbrīvoties.
Vērība. Ļoti būtiski zarnu parazītus konstatēt savlaicīgi. Brīdī, kad tie jau savairojušies, būs nepieciešama daudz nopietnāka ārstēšana.
Higiēna. Vislabākā pretparazītu profilakse ir roku tīrība. Māciet bērniem nelikt mutē netīras rokas, negrauzt nagus. Augļus, ogas un dārzeņus pirms to lietošanas obligāti jānomazgā. Katreiz pēc suņu vai kaķu glaudīšanas arī ieteicams nomazgāt rokas.
Atbildīgi arī pret dzīvniekiem. Saimniekam jāatceras, ka mājdzīvnieks regulāri jāattārpo, vismaz reizi gadā, izmantojot veterinārajās klīnikās un aptiekās pieejamos attārpošanas līdzekļus.
Dzer tikai tīru ūdeni. It īpaši par to jāpiedomā ceļojumos – lietojiet tikai veikalā pirktu dzeramo ūdeni pudelēs. Uzmanīgi ar kokteiļiem, kuru sastāvā ir nezināmas izcelsmes ledus. Savukārt peldoties ezeros, upēs vai jūrā, jāizvairās no ūdens norīšanas.
izsitumi pirkstu starpās, arī uz elkoņiem, kas reizēm atgādina alerģiskus izsitumus.
Kašķis ir parazītiska infekcioza ādas slimība, ko izraisa kašķa ērces. Tāpat kā citi parazīti, arī kašķis tiek pārnests kontakta ceļā. Sākotnēji tas izpaužas starp roku pirkstiem un jostasvietas rajonā, bet ātri izplatās arī uz citām ķermeņa daļām. Visai bieži kašķi ir viegli sajaukt ar alerģiju, jo ērcīšu kodumi rada kņudošu sajūtu, niezi, bet vizuāli tas izskatās pēc sīkiem un sārtiem punktiņiem. Tāpēc situācijās, ja radusies šķietama alerģija, nav saprotams tās iemesls, jo īpaši, ja cilvēkam līdz šim nekad agrāk nav bijušas alerģiskas reakcijas un sārtie plankumi nepāriet, bet kļūst arvien vairāk, nekavējoties jādodas pie ārsta.
Medikamenti. Lai ārstētu kašķi, ieteicams lietot speciālus preparātus vai krēmus, kurus ieteiks ārsts vai farmaceits. Jāzina, ka situācijā, ja viens ģimenē ir saslimis, zāles profilaktiski jālieto visiem, jo kašķa inkubācijas periods ir 2–6 nedēļas, kad ar to var inficēties arī citi.
Nepārspīlē ar higiēnu! Ar kašķi ir līdzīgi kā ar utīm – cilvēki joprojām mēdz maldīgi uzskatīt, ka tā ir infekcija, kas skar netīrīgus cilvēkus.
Patiesībā kašķa ērcītes iecienījušas īpaši tīru ādu, jo pārspīlēta tīrība mazina ādas dabiskās aizsargspējas.
Kašķa gadījumā – jo pārspīlētāk tiek ievērota higiēna, jo straujāk tas izplatās.
Fotodermatīts jeb alerģija pret sauli – kas tā tāda?
Bērnam piena alerģija. Vai tas nozīmē, ka mazajam būs arī atopiskais dermatīts? Ādas izsutumi bērniem ar pārtikas alerģiju
Utis Kašķis Spalīši Parazīti
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Mammamuntetiem.lv aicina: ejot uz vēlēšanām, ņem līdzi bērnu!
Kā nekļūdīties, izvēloties visatbilstošāko biroja galdu?
Vai izsvītrot visus kandidātus biļetenā ir laba doma? Kas jāzina, ejot vēlēt Saeimu
Padomi alerģijas simptomu mazināšanai: pareiza mazgāšanas līdzekļu izvēle
5 dekoratīvi košumkrūmi piemājas dārzam
Saeima konceptuāli atbalsta ieceri ievērojami pacelt minimālo algu jau no janvāra
Vai botas drīkst mazgāt veļasmašīnā? Atbild eksperti
Kas ir Miķeļdiena un ko par to vēsta ticējumi
Kad gaidāms pirmais sniegs? Laika vērotāja prognozes
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Audzināt bērnu bez kliegšanas. Četri soļi vecāku uzvedības mainīšanai
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
Četras aukstumpumpu stadijas un 5 soļi, kā ar tām tikt galā
Ieteikumi lieliskiem vasaras vakariem
Sāp dibens? Hemoroīdi - sēdošo profesiju darbinieku posts
Triki, kas palīdzēs tikt pie ideālās fotogrāfijas
Vairāk rakstu no "Skaistums un veselība"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.